Pielikums Nr.2

Madonas novada pašvaldības domes

31.01.2023. lēmumam Nr. 54

(protokols Nr. 2, 48. p.)

**ZIŅOJUMS**

**par publiskās apspriešanas laikā**

**saņemtajiem priekšlikumiem un institūciju atzinumiem**

**un priekšlikumu vērā ņemšanu vai noraidīšanu lokālplānojumam**

“Lokālplānojums nekustamajiem īpašumiem Kalna ielā 32, Kalna ielā 34, Kalna ielas daļā, Rūpniecības ielas daļā, Gaujas ielā 33, Daugavas ielas daļā, Daugavas ielā 25, Madonā, Madonas novadā”, pirmo redakciju

1. Lokālplānojuma publiskā apspriešana noritēja no 07.12.2022. – 06.01.2023. Saskaņā ar Covid-19 infekcijas izplatības pārvaldības likuma 21. panta trešo daļu, lokālplānojuma publiskās apspriešanas sanāksme notika attālināti neklātienes formā 19.12.2022. plkst. 17:00. Sanāksmē piedalījās lokālplānojuma izstrādātājs un pašvaldības pārstāvis, kā arī blakus esošo īpašumu īpašnieki.
2. Publiskās apspriešanas laikā tika pieprasīti atzinumi no darba uzdevumā uzskaitītajām institūcijām, atzinumi apkopti zemāk redzamajā tabulā.
3. Institūciju atzinumu izvērtējums (pārskats):

|  |  |  |  |
| --- | --- | --- | --- |
| N.p.k. | Atzinuma izdevēja institūcija, datums un reģistrācijas numurs | Atzinums un/vai priekšlikumi | Atzīme par priekšlikumu ņemšanu vērāvai noraidīšanu (pamatojot noraidījumu) |
| 1. | Valsts vides dienests Atļauju pārvalde, 16.12.2022., Nr. Nr.11.2/AP/8932/2022 | 1. Norādām, ka lokālplānojuma izstrādes darba uzdevuma 7.1. punktā ir norādīts, ka izstrādājot lokālplānojumu par pamatu ir jāņem mērniecībā sertificētu personu izstrādāti topogrāfiskie uzmērījumi ar mēroga noteiktību 1: 500 vai 1: 1000, bet lokālplānojuma Grafiskā daļa nav izstrādāta atbilstoši norādītajam.
2. Paskaidrojuma rakstā minēts, ka teritorijā atrodas mākslīga ūdentilpne - dīķis ar grāvi, bet Grafiskajā daļā dīķis ar grāvi nekur nav attēlots un līdz ar to nav arī attēlotas aizsargjoslas atbilstoši Aizsargjoslu likuma prasībām.
 | Nepiekrītam, jo saistībā ar lokālplānojuma grafiskās daļas sagatavošanā izmantoto topogrāfisko uzmērījumu augsto detalizācijas pakāpi un no tā izrietošo elementu blīvumu kartē labākai informācijas uztveramībai tika sagatavotas tematiskās kartes par lokālplānojuma teritorijā esošajiem infrastruktūras objektiem - siltumtīkliem, elektroapgādes un sakaru tīkliem, ūdensapgādes sistēmām, sarkanajām līnijām un citām aizsargjoslām. Tādejādi ir izpildīta prasība lokālplānojuma izstrādē izmantot augstas detalizācijas topogrāfiskos uzmērījumus.Paskaidrojuma rakstā nepieciešams precizēt, ka lokāplānojuma teritorijā atrodas dabīga reljefa ieplaka (kas uzskatāms kā virszemes ūdensobjekts), kas savāc apkārtējos lietus un sniega kušanas ūdeņus. Grafiskā daļā ūdenstilpne jāattēlo. Teritorijas izmantošanas un apbūves noteikumos jāizdala funkcionālā zona - *Ūdeņu teritorija (Ū3).* Zonai jānosaka un tā jāiezīmē ne mazāk kā 10 metrus plata josla katrā krastā, atbilstoši Aizsargjoslu likuma 7.panta otrās daļas 3.punktā noteiktajam. |
| 2. | Veselības inspekcija, 05.12.2022., Nr. 2.4.8.-1./974 | Konstatēts, ka ir ņemti vērā Inspekcijas nosacījumi teritorijas plānojumam Nr. 2.4.8.-10/40 (25.02.2022.). Inspekcija piekrīt lokālplānojuma pirmās redakcijas risinājumam. | - |
| 3. | Valsts akciju sabiedrība “Latvijas Valsts ceļi” Vidzemes reģionālā nodaļa, 15.12.2022., Nr. 4.5 / 20480 | Neiebilst lokālplānojuma risinājumam. | - |
| 4. | Latvijas Ģeotelpiskās informācijas aģentūra, 07.12.2022., Nr. 952/7/1-14 | Plānojuma grafiskā daļa ir sagatavota atbilstoši Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” prasībām.Tomēr Aģentūra vērš uzmanību atsaucēs uz izmantotajiem datiem korekti norādīt Aģentūras nosaukumu - Latvijas Ģeotelpiskās informācijas aģentūra, kā arī minēt Aģentūras topogrāfiskās kartes pirmpublicējuma gadu. Informējam, ka Ģeotelpisko pamatdatu informācijas sistēmā, kuras pārzinis ir Aģentūra, lokālplānojuma teritorijai ir pieejama 2016. gadā sagatavotā topogrāfiskā karte mērogā 1:10 000. | Norāde ņemta vērā. Lokālplānojuma 1.redakcijas Grafiskajā daļā veikti redakcionāli/tehniski papildinājumi/precizējumi: norādīts Aģentūras topogrāfiskās kartes pirmpublicējuma gads. |
| 5. | AS “Madonas ūdens”, 13.12.2022., Nr. 1.8/109E | Nav iebildumu izstrādātajai lokālplānojuma redakcijai | - |
| 6. | AS “Sadales tīkls”, 30.12.2022., Nr. 309020-22/P-94226 | Saskaņo lokālplānojuma redakciju. | - |
| 7. | Valsts ugunsdzēsības un glābšanas dienesta Vidzemes reģiona brigāde  | Nav iebildumu lokālplānojumarealizācijai. | - |
| 8. | SIA “Madonas siltums” | Nosacījumi netika izsniegti, līdz ar to arī atzinums netiek sniegts. | - |
| 9. | Vidzemes plānošanas reģions | Nosacījumi netika izsniegti, līdz ar to arī atzinums netiek sniegts. | - |

1. Dabas aizsardzības pārvalde, Valsts meža dienests, Nacionālā kultūras mantojuma pārvalde nosacījumus neizvirzīja un pie nosacījumu izdošanas norādīja, ka atzinumu par izstrādāto lokālplānojuma redakciju nav nepieciešams pieprasīt.
2. Iesniegumi/priekšlikumi par lokālplānojuma “Lokālplānojums nekustamajiem īpašumiem Kalna ielā 32, Kalna ielā 34, Kalna ielas daļā, Rūpniecības ielas daļā, Gaujas ielā 33, Daugavas ielas daļā, Daugavas ielā 25, Madonā, Madonas novadā” pirmo redakciju publiskās apspriešanas laikā (07.12.2022. – 06.01.2023.) no fiziksām un juridiskām personām nav saņemti.

Lokālplānojuma izstrādes vadītāja Ramona Vucāne

13.01.2023., Madonā